शिविर: 170 निशक्तजनों का पंजीयन
किशनगंज| पंचायतसमिति परिसर में सोमवार को सामाजिक न्याय अधिकारिता विभाग की ओर से विशेष योग्यजन चिन्हिकरण शिविर लगाया गया। शिविर का प्रचार-प्रसार करने से सुबह से ही पंचायत समिति परिसर में लोगों की भीड उमड़ने लगी। शिविर में 170 निशक्तजनों का पंजीयन किया गया। इनमें से 50 निशक्तजनों के विकलांगता प्रमाण पत्र बनाए गए।
वहीं उपकरण देने के लिए 94 निशक्तजनों को चिन्हित किया गया। इस दौरान जायजा लेने आए प्रधान सेवाराम मीणा ने कहा कि इस तरह के शिविरों का समय-समय पर आयोजन होता रहना चाहिए। इससे ग्रामीण क्षेत्र के निशक्तजनों को सरकारी कार्य के लिए जिला मुख्यालय के चक्कर नहीं काटने पड़ेंगे। एसडीएम अशोक पुरुसवासी ने कहा कि शिविर को लेकर गत एक पखवाडे़ से प्रचार-प्रसार करवाया गया। उन्होंने कहा कि प्रमाण पत्र बनने के बाद आगामी दिनो में उपकरण वितरण करने के लिए भी पंचायत समिति स्तर पर शिविर लगाए जाएंगे।
शिविर में आए निशक्तजनों का श्रवण यत्र, ब्लाइंड स्टीक, पाम-पेड, नीम-पेड, ट्राई साइकल, बेसाखी समेत अन्य उपकरण देने के लिए चिन्हिकरण किया गया। एसडीएम पुरुसवानी ने बताया कि शिविर में चिन्हिकरण के बाद आगामी समय में उपकरण वितरण करने के लिए जल्द शिविर लगाए जाएंगे। इस दौरान तहसीलदार रामनिवास मीणा, सामाजिक न्याय विभाग के उपनिदेशक रामराज मीणा, बीडीओ घनश्याम शर्मा, बीसीएमएचओ डाॅ. डीएल मेहर, हेमराज मीणा, छात्रावास अधीक्षक प्रभुदयाल प्रजापति भी मौजूद थे।
किशनगंज. पंचायत समिति में लगाए गए शिविर में आवेदन के लिए उमड़े निशक्तजन।
hin_Deva hin_Deva hin_Deva hin_Deva hin_Deva